CELEX: 32021R1950
Language: el
Date: 2021-11-10 00:00:00
Title: Κατ’ εξουσιοδότηση κανονισμός (ΕΕ) 2021/1950 της Επιτροπής της 10ης Νοεμβρίου 2021 για την τροποποίηση της οδηγίας 2009/81/ΕΚ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια για τις συμβάσεις έργων, προμηθειών και παροχής υπηρεσιών (Κείμενο που παρουσιάζει ενδιαφέρον για τον ΕΟΧ)

11.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 398/19
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/1950 ΤΗΣ ΕΠΙΤΡΟΠΗΣ
         της 10ης Νοεμβρίου 2021
         για την τροποποίηση της οδηγίας 2009/81/ΕΚ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια για τις συμβάσεις έργων, προμηθειών και παροχής υπηρεσιών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2009/81/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τον συντονισμό των διαδικασιών σύναψης ορισμένων συμβάσεων έργων, προμηθειών και παροχής υπηρεσιών που συνάπτονται από αναθέτουσες αρχές ή αναθέτοντες φορείς στους τομείς της άμυνας και της ασφάλειας καθώς και την τροποποίηση των οδηγιών 2004/17/ΕΚ και 2004/18/ΕΚ (1), και ιδίως το άρθρο 68 παράγραφος 1 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Με την απόφαση 2014/115/ΕΕ (2), το Συμβούλιο ενέκρινε το πρωτόκολλο τροποποίησης της συμφωνίας για τις δημόσιες συμβάσεις (3) που συνήφθη στο πλαίσιο του Παγκόσμιου Οργανισμού Εμπορίου. Η τροποποιημένη συμφωνία για τις δημόσιες συμβάσεις (στο εξής: συμφωνία) αποτελεί πλειονομερές μέσο και στόχος της είναι το αμοιβαίο άνοιγμα των αγορών δημοσίων συμβάσεων μεταξύ των μερών της. Η συμφωνία εφαρμόζεται σε κάθε δημόσια σύμβαση της οποίας η αξία φτάνει ή υπερβαίνει τα ποσά που ορίζονται σ’ αυτήν («κατώτατα όρια») και εκφράζονται ως ειδικά τραβηκτικά δικαιώματα.
                  
               
                     (2)
                  
                  
                     Ένας από τους στόχους της οδηγίας 2014/25/ΕΕ του Ευρωπαϊκού Κοινοβουλίου και του Συμβουλίου (4) είναι να επιτρέψει στους αναθέτοντες φορείς και στις αναθέτουσες αρχές που εφαρμόζουν την εν λόγω οδηγία να συμμορφώνονται συγχρόνως και με τις υποχρεώσεις που ορίζονται στη συμφωνία. Σύμφωνα με το άρθρο 17 της οδηγίας 2014/25/ΕΕ, κάθε 2 έτη η Επιτροπή επαληθεύει ότι τα κατώτατα όρια που θεσπίζονται στο άρθρο 15 στοιχεία α) και β) της εν λόγω οδηγίας αντιστοιχούν στα κατώτατα όρια που θεσπίζονται στη συμφωνία και, όπου κρίνεται αναγκαίο, τα αναθεωρεί.
                  
               
                     (3)
                  
                  
                     Τα κατώτατα όρια που προβλέπονται στην οδηγία 2014/25/ΕΕ έχουν αναθεωρηθεί. Σύμφωνα με το άρθρο 68 παράγραφος 1 της οδηγίας 2009/81/ΕΚ, τα κατώτατα όρια που προβλέπονται σε αυτήν θα πρέπει να ευθυγραμμιστούν με τα αναθεωρημένα κατώτατα όρια που προβλέπονται στην οδηγία 2014/25/ΕΕ.
                  
               
                     (4)
                  
                  
                     Επίσης, σύμφωνα με το άρθρο 68 παράγραφος 1 της οδηγίας 2009/81/ΕΚ, η Επιτροπή αναθεωρεί τα κατώτατα όρια που προβλέπονται στο άρθρο 8 της εν λόγω οδηγίας ταυτόχρονα με τα κατώτατα όρια που προβλέπονται στην οδηγία 2004/17/ΕΚ του Ευρωπαϊκού Κοινοβουλίου και του Συμβουλίου (5). Σύμφωνα με το άρθρο 17 παράγραφος 1 της οδηγίας 2014/25/ΕΕ, με την οποία καταργήθηκε η οδηγία 2004/17/ΕΚ, κάθε δύο έτη η Επιτροπή πρέπει να αναθεωρεί τα κατώτατα όρια, με ισχύ από την 1η Ιανουαρίου. Ως εκ τούτου, τα κατώτατα όρια για τα έτη 2022-2023 θα πρέπει να εφαρμοστούν από την 1η Ιανουαρίου 2022.
                  
               
                     (5)
                  
                  
                     Συνεπώς, η οδηγία 2009/81/ΕΚ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 8 της οδηγίας 2009/81/ΕΚ τροποποιείται ως εξής:
            
                        1)
                     
                     
                        στο στοιχείο α), το ποσό «428 000 EUR» αντικαθίσταται από το ποσό «431 000 EUR»·
                     
                  
                        2)
                     
                     
                        στο στοιχείο β), το ποσό «5 350 000 EUR» αντικαθίσταται από το ποσό «5 382 000 EUR».
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 216 της 20.8.2009, σ. 76.
         
            (2)  Απόφαση 2014/115/ΕΕ του Συμβουλίου, της 2ας Δεκεμβρίου 2013, σχετικά με τη σύναψη του πρωτοκόλλου τροποποίησης της συμφωνίας για τις δημόσιες συμβάσεις (ΕΕ L 68 της 7.3.2014, σ. 1).
         
            (3)  ΕΕ L 68 της 7.3.2014, σ. 2.
         
            (4)  Οδηγία 2014/25/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις προμήθειες φορέων που δραστηριοποιούνται στους τομείς του ύδατος, της ενέργειας, των μεταφορών και των ταχυδρομικών υπηρεσιών και την κατάργηση της οδηγίας 2004/17/ΕΚ (ΕΕ L 94 της 28.3.2014, σ. 243).
         
            (5)  Οδηγία 2004/17/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών (ΕΕ L 134 της 30.4.2004, σ. 1).